ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
1. Ընթացիկ իրավիճակը և իրավական ակտի ընդունման անհրաժեշտությունը, առաջարկվող կարգավորման բնույթը
Հայաստանի Հանրապետության արդարադատության նախարարության քրեակատարողական  ծառայության տեխնիկական հագեցվածության ապահովման նպատակով՝ «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի համաձայն՝ առանց ֆինանսական միջոցների նախատեսման, հայտարարվել էին գնման ընթացակարգեր, որոնց հաղթող կազմակերպությունների հետ, ՀՀ ԱՆ քրեակատարողական ծառայությունը կնքել է և նախատեսում է կնքել գնման պայմանագրեր, մասնավորապես.
1. ՀՀ ԱՆ քրեակատարողական հիմնարկի կարիքների համար թվով 9 հատ բջջային հեռախոսների ձեռքբերում, որը նախատեսված է ժամանակակից թարգմանչական ծրագրեր և գործիքներ կիրառելու համար, գնման ընթացակարգի ծածկագիր՝ «ՀՀ ԱՆ ՔԿԾ-ԷԱՃԱՊՁԲ-26/31», հաղթող մասնակից՝ «Էյչ Գրուպ» ՍՊԸ, որի հետ 21.04.2026թ.-ին կնքվել է N ՀՀ ԱՆ ՔԿԾ-ԷԱՃԱՊՁԲ-26/31-1 գնման պայմանագիր, ընդհանուր գումարը՝ 1,058,400 ՀՀ դրամ:
Վերը նշված բջջային հեռախոսների ձեռքբերման անհրաժեշտությունը պայմանավորված է այն հանգամանքով, որ ՀՀ ԱՆ քրեակատարողական հիմնարկում  պահող օտարերկրյա քաղաքացինների հետ անհրաժեշտ է ապահովվել արդունավետ հաղորդակցություն:
2. ՀՀ ԱՆ քրեակատարողական հիմնարկի կարիքների համար թվով 100 հատ ռացիանների ձեռքբերում, գնման ընթացակարգի ծածկագիր՝ «ՀՀ ԱՆ ՔԿԾ-ԷԱՃԱՊՁԲ-26/36», հաղթող մասնակից՝ «Ինջենիո» ՍՊԸ, որի հետ 07.05.2026թ.-ին կնքվել է N ՀՀ ԱՆ ՔԿԾ-ԷԱՃԱՊՁԲ-26/36-1 գնման պայմանագիր, ընդհանուր գումարը՝ 3,600,000 ՀՀ դրամ: Սակայն հաշվի առնելով ֆինանսական միջոցների հնարավորությունը նախատեսվում է ձեռքբերել 1,800.0 հազ. դրամիռացիաներ:
Վերը նշված ռացիանների ձեռքբերման անհրաժեշտությունը պայմանավորված է այն հանգամանքով, որ ՀՀ ԱՆ քրեակատարողական ծառայության պահպանության և անվտանգության ապահովման բաժինների աշխատակիցների միջև ծառայության ընթացքում անհրաժեշտ է ապահովվել անխոչընդոտ հաղորդակցություն:
3. ՀՀ ԱՆ քրեակատարողական ծառայության կարիքների համար ժամանակի հսկողության սարքերի համակարգի ձեռքբերում, գնման ընթացակարգի ծածկագիր՝ «ՀՀ ԱՆ ՔԿԾ-ԷԱՃԱՊՁԲ-26/30», հաղթող մասնակից՝ «Ինսետ» ՍՊԸ, որի հետ 10.04.2026թ.-ին կնքվել է N ՀՀ ԱՆ ՔԿԾ-ԷԱՃԱՊՁԲ-26/30-1 գնման պայմանագիր, ընդհանուր գումարը՝ 2,428,000 ՀՀ դրամ:
Վերը նշված ժամանակի հսկողության սարքերի համակարգի ձեռքբերման անհրաժեշտությունը պայմանավորված է ՀՀ ԱՆ քրեակատարողական ծառայության աշխատակիցների աշխատանքի ներկայանալու ժամանակի նկատմամբ պատշաճ հսկողություն իրականացնելու նպատակով: 
4. ՀՀ ԱՆ քրեակատարողական հիմնարկների կարիքների համար՝ սոցիալական, հոգեբանական և իրավական աշխատանքների կազմակերպման նպատակով,  մարզական գույքի և կահույքի ձեռքբերում (բռնցքամարտի պարկ-5 հատ, գիր 16 կգ- 10 հատ, գիր 32 կգ- 4 հատ, բասկետբոլի շիթ/հավաքածու – 6 հատ,  մեխանիկական վազքուղի-5 հատ, մեխանիկական մետաղական հեծանիվ-5 հատ, մարզման անիվ-10 հատ, փափուկ աթոռ-15 հատ, գրասենյակային գրատախտակ/ֆլիպչարտ/-10 հատ), գնման ընթացակարգի ծածկագիր՝ «ՀՀ ԱՆ ՔԿԾ-ԷԱՃԱՊՁԲ-26/42», հաղթող մասնակիցներ՝ «Էքսկլյուզիվ» ՍՊԸ, «Սմայլ Գրուպ» ՍՊԸ, «Լիդեր Սպորտ» ՍՊԸ, «Տիգման Գրուպ» ՍՊԸ և «Հ.Սմբատ» ՍՊԸ որոնց հետ նախատեսվում է կնքել թվով 5 հատ գնման պայմանագրեր: Նշված թվով հինգ գնման պայմանագրերի ընդհանուր գումարը կազմում է՝ 2,671,400 ՀՀ դրամ:
Վերը նշված մարզական գույքի և կահույքի ձեռքբերման անհրաժեշտությունը պայմանավորված է այն հանգամանքով, որ ՀՀ ԱՆ քրեակատարողական ծառայության կենտրոնական մարմնի սոցիալական, հոգեբանական և իրավական աշխատանքների բաժնի կողմից՝ որպես պատասխանատու ստորաբաժանում, ներկայացվել է մարզական գույք և կահույք ձեռք բերելու վերաբերյալ գնման հայտ: Նշված գնման հայտը ներկայացվել է ՀՀ ԱՆ քրեակատարողական հիմնարկներում վերասոցիալականացման աշխատանքների իրականացման կարիքների համար՝ հետևյալ հիմնավորմամբ․
 ՀՀ ԱՆ քրեակատարողական օրենսգրքի (այսուհետ՝ Օրենսգիրք) 8-րդ հոդվածի համաձայն՝ Դատապարտյալի նկատմամբ կիրառվող վերասոցիալականացման և իրավահպատակ վարքագծի ձևավորման հիմնական միջոցները՝ պատիժների կատարման սահմանված կարգն ու պայմանները, դատապարտյալի հետ տարվող սոցիալական, հոգեբանական, հոգեթերապևտիկ և իրավական աշխատանքները, դատապարտյալի աշխատանքային, կրթական, մշակութային, մարզական, կրոնական և նման այլ զբաղվածությունը, ինչպես նաև հասարակական ներգործությունը, պետք է պիտանի և համարժեք լինեն դրանց կիրառմամբ հետապնդվող նպատակներին հասնելու համար։
Օրենսգրքի 10-րդ հոդվածի 1-ին մասի 6-րդ կետի համաձայն՝ Դատապարտյալն իրավունք ունի` հանգստի, այդ թվում՝ բացօթյա զբոսանքի, մարմնամարզության և ութժամյա գիշերային քնի.
Օրենսգրքի 20-րդ հոդվածի համաձայն՝ Վերասոցիալականացման աշխատանքի կազմակերպման և դատապարտյալի օգտակար զբաղվածության ապահովման համար պատիժ կատարող մարմնում և հիմնարկում նախատեսվում են համապատասխան պայմաններ, այդ թվում՝ լսարանային և կրթական տարածքներ, մարզասրահներ, գրադարաններ, աշխատանքային զբաղվածության գոտիներ և այլ հնարավորություններ:
Օրենսգրքի 22-րդ հոդվածի 1-ին մասի համաձայն՝ պատիժ կատարող հիմնարկներում և մարմիններում պետական մարմինների, հասարակական կամ այլ կազմակերպությունների աջակցությամբ կամ անմիջական մասնակցությամբ կարող են կազմակերպվել աշխատանքային, կրթական, մշակութային, մարզական, կրոնական և այլ միջոցառումներ: 
ՄԱԿ-ի` «Բանտարկյալների հետ վարվեցողության նվազագույն ստանդարտ կանոններ»-ի (Նելսոն Մանդելայի կանոններ) 105-րդ կետի համաձայն՝ Բոլոր բանտերում հարկավոր է բանտարկյալների համար ժամանցի մշակութային գործունեության հնարավորություն ապահովել՝ ի շահ նրանց ֆիզիկական և հոգեկան առողջության։
5. ՀՀ ԱՆ քրեակատարողական ծառայության կարիքների համար համակարգչային տեխնիկայի ձեռքբերում, (համակարգիչ ամբողջը մեկում-60 հատ, բազմաֆունկցիոնալ սարք լազերային, ցանցային- 20 հատ, բազմաֆունկցիոնալ տպիչ սարք- 60 հատ, անխափան սնուցման սարք – 60 հատ,  սեղանի համակարգիչներ-45 հատ) գնման ընթացակարգի ծածկագիր՝ «ՀՀ ԱՆ ՔԿԾ-ԷԱՃԱՊՁԲ-26/44», ընթացակարգը գտնվում է գնահատման փուլում և հաղթող մասնակիցների հետ նախատեսվում է կնքել գնման պայմանագրեր, ընդհանուր գումարը՝ 55,092,600 ՀՀ դրամ: Սակայն հաշվի առնելով ֆինանսական միջոցների անբավարարությունը, առաջարկվում է ձեռքբերել (համակարգիչ ամբողջը մեկում- 4հատ, բազմաֆունկցիոնալ սարք լազերային, ցանցային- 10 հատ, բազմաֆունկցիոնալ տպիչ սարք- 10 հատ, անխափան սնուցման սարք – 30 հատ,  սեղանի համակարգիչներ-45 հատ), որի գումարը կազմում է 18,542,600 ՀՀ դրամ:
Վերը նշված համակարգչային տեխնիկայի ձեռքբերման անհրաժեշտությունը պայմանավորված է այն հանգամանքով, որ ՀՀ ԱՆ քրեակատարողական ծառայության աշխատակիցների համար անհրաժեշտ է ապահովվել պատշաճ աշխատանքային պայմաններ, որպեսզի վերջիններս լուծեն իրենց վրա դրված կանոնադրական խնդիրները:
6. Քրեակատարողական ծառայության կարիքների համար անվտանգության ապահովման տեսախցիկների համակարգի բարելավման համար անհրաժեշտ սարքավորումների ձեռքբերում (ինքնավար տեսախցիկներ 10 հատ, տեսախցիկներ-57 հատ մոնիտորներ 12 հատ և համապատասխան պրոցեսորներ 12 հատ), նախատեսվում է, էլեկտրոնային աճուրդի ձևով, «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի համաձայն՝ առանց ֆինանսական միջոցների նախատեսման, կազմակերպել գնման ընթացակարգ, որի գնման ընդհանուր գինը կազմում է՝ 11.320.000 ՀՀ դրամ:
Վերը նշված տեսախցիկների համակարգի բարելավման համար անհրաժեշտ սարքավորումների ձեռքբերման անհրաժեշտությունը պայմանավորված է այն հանգամանքով, որ ՀՀ ԱՆ քրեակատարողական հիմնարկներում անհրաժեշտ է ապահովվել անվտանգության և համապատասխան հսկողության գործառույթ:
ՀՀ ԱՆ քրեակատարողական ծառայությունը վերը նշված ապրանքները, որոնց ընդհանուր գումարը կազմում է 37,820,400 ՀՀ դրամ, նախատեսում է ձեռքբերել «1120. Քրեակատարողական ծառայություններ» ծրագրի շրջանակում՝ «31002.ՀՀ արդարադատության նախարարության քրեակատարողական  ծառայության կարողությունների զարգացում և տեխնիկական հագեցվածության ապահովում» միջոցառման՝ «Վարչական սարքավորումներ» տնտեսագիտական դասակարգման հոդվածով: Վերը նշված ապրանքների ձեռքբերման համար անհրաժեշտ գումարը նախատեսվում է ապահովել ծրագրի՝ «11001.Քրեակատարողական ծառայություններ» միջոցառման «Կենցաղային և հանրային սննդի ծառայություններ» տնտեսագիտական դասակարգման հոդվածի գծով տնտեսված գումարներից: Տնտեսված գումարն առաջացումը պայմանավորված է նրանով, որ ՀՀ ԱՆ բոլոր քրեակատարողական հիմնարկներում պահվող կալանավորված անձանց և դատապարտյալների համար 2026 թվականի ընթացքում սննդի պատրաստման ծառայություններ ձեռքբերելու նպատակով  հայտարարվել էր «ՀՀ ԱՆ ՔԿԾ-ԲՄԾՁԲ-26/1» ծածկագրով գնման ընթացակարգ՝ բաց մրցույթի ձևով: Նշված գնման ընթացակարգն իրականացվել է էլեկտրոնային գնումների ARMEPS համակարգի միջոցով, որին մասնակցել են թվով չորս մասնակիցներ և գնման ընթացակարգի ամփոփման արդյունքում կնքվել է պատրաստի սննդի մատուցման ծառայությունների գնման պայմանագիր և տնտեսվել են որոշակի  ֆինանսական միջոցներ: Տնտեսված ֆինանսական միջոցներից՝ 67,820,400 ՀՀ դրամից՝ 37,820,400 ՀՀ դրամը առաջարկում ենք ուղղել վերը նշված ապրանքների ձեռքբերման նպատակով, իսկ 30,000,000 ՀՀ դրամը վերադարձնել ՀՀ կառավարության պահուստային ֆոնդ:
Նվազեցման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտություն չի առաջանա։
2․ Կարգավորման նպատակը, ակնկալվող արդյունքները
Հայաստանի Հանրապետության կառավարության որոշման նախագծի ընդունմամբ կապահովվի անհրաժեշտ համակարգչային տեխնիկայի և գրասենյակային ապրանքների ձեռքբերումը։

3․ Նախագծի մշակման գործընթացում ներգրավված ինստիտուտները և անձինք․
Նախագիծը մշակվել է Արդարադատության նախարարության կողմից։

4․ Նախագծի ընդունման դեպքում լրացուցիչ ֆինանսական միջոցների անհրաժեշտության, պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման մասին.
Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական բյուջեի եկամուտներում և ծախսերում փոփոխություններ չեն նախատեսվում:

5․ Կապը ռազմավարական փաստաթղթերի հետ. Հայաստանի Հանրապետության վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ 
Նախագիծն առնչվում է Հայաստանի Հանրապետության կառավարության 2021-2026թթ. ծրագրի 5․6 կետին:

